पशुपालन देश के ग्रामीण क्षेत्रों में एक अत्यन्त महत्वपूर्ण आर्थिक गतिविधि हैं । जिससे कृषि पर निर्भर परिवारों को अनुपूरक आय प्राप्त होती हैं । परिवारों को सहायक आय प्रदान करने के अतिरिक्त गौवंशीय, महिषवंशीय, भेंड़, बकरी, सूकर, मुर्गीपालन आदि के रूप में पशुओं के पालन के अलावा दूध, अंडे और मांस के रूप में पोषण का एक स्रोत हैं । यह देखा गया हैं कि सूखा और अन्य प्राकृतिक विपदाओं जैसे आकस्मिकताओं के समय पशुधन ही भारी संख्या में ग्रामीणों के काम आता हैं । चूकि पशुधन के स्वामित्व को समान रूप से भूमिहीन कामगारों, मजदूरों, छोटे और सीमान्त कृषकों में वितरित किया गया हैं इसलिए इस क्षेत्र में प्रगति से ग्रामीण अर्थव्यवस्था में संतुलित रूप से विकास हो पाएगा ।